Case ID: 1070258
Sentence 1: Bundan başqa, o, təkrarən, özgənin əmlakını talama məqsədilə istintaqla müəyyən edilməmiş X2 adlı tanışı ilə qabaqcadan əlbir olan bir qrup şəxs halında, xx.xx.2018-ci il tarixdə saat 16 radələrində Sumqayıt şəhər Yaşıl dərə bağlar massivi, fərdi bağ evində yaşayan Zərərçəkmiş şəxs4 fərdi evinin qarşısına gəlib, müşahidə apardıqdan sonra evdə heç kəsin olmamasına əmin olaraq aralarında əvvəlcədən yaranmış razılaşmaya əsasən o, kənar şəxslərin gəlməsi barədə xəbər verməsindən ötrü küçədə gözləmiş, X2 isə yaşayış evinin həyətinə, oradan isə evin birinci mərtəbəsindəki plastik materialdan hazırlanmış pəncərədən evə qanunsuz daxil olub, yataq otağında olan saxlanc yeri hesab edilən dolabın siyirməsindən 300 manat dəyərində 6 qram çəkidə olan, 583 əyarlı kişi üzüyü, 280 manat dəyərində 4 qram çəkidə olan 750 əyarlı qadın üzüyü, 350 manat dəyərində 5 qram çəkidə olan 750 əyarlı qadın üzüyü və digər otaqda olan dolabın siyirməsindən 50 manat pulu gizli yolla talayaraq, ümumilikdə zərərçəkmiş Zərərçəkmiş şəxs4 980 (doqquz yüz səksən) manat məbləğində ziyan vurmaqla oğurluq etmişdir.Bundan başqa, o, təkrarən, özgənin əmlakını talamaq məqsədi ilə xx.xx.2018-ci il tarixdə saat 02:00 radələrində Zərərçəkmiş şəxs2 məxsus Sumqayıt şəhəri, Corat qəsəbəsi, bağlar massivi ərazisində yerləşən bağ evinin yaxınlığından keçərkən evdə heç kəsin olmamasına əmin olduqdan sonra evin həyətinə daxil olaraq yerdən götürdüyü dəmir parçası ilə mətbəxin plastik pəncərəsini sıxıb açmaq yolu ilə ora qanunsuz daxil olub hər bir metrinin qiyməti 2 manat olmaqla 400 manat dəyərində 200 metr elektrik naqillərini, 770 manat dəyərində işıq tıxac yuvalarını və 100 manat dəyərində hamam aksesuarı olan duş aparatını oğurlayaraq zərərçəkmiş Zərərçəkmiş şəxs2 ümumilikdə 1270 manat ziyan vurmaqla oğurluq etmişdir.